สรุปภาวะตลาดต่างประเทศ
สรุปภาวะตลาดต่างประเทศประจำวันที่ 13 ก.ค. 2561
16 ก.ค. 2561

ดัชนีดาวโจนส์ตลาดหุ้นนิวยอร์กปิดเพิ่มขึ้นเมื่อวันศุกร์ (13 ก.ค.) กลับไปยืนอยู่เหนือระดับ 25,000 จุดได้อีกครั้ง ด้าน S&amp;P 500 ปรับตัวขึ้นเหนือระดับ 2,800 จุด และ Nasdaq ปิดที่ระดับสูงสุดเป็นประวัติการณ์ ขณะที่นักลงทุนจับตาผลประกอบการบริษัทจดทะเบียน หลังฤดูรายงานผลประกอบการได้เริ่มเปิดฉากขึ้นแล้ว ซึ่งธนาคารรายใหญ่ของสหรัฐได้เปิดเผยผลประกอบการรายไตรมาสก่อนตลาดเปิดทำการในวันศุกร์ ซึ่งผลออกมามีทั้งที่ดีกว่าคาดการณ์และแย่กว่าคาด
ดัชนีเฉลี่ยอุตสาหกรรมดาวโจนส์ปิดที่ 25,019.41 จุด เพิ่มขึ้น 94.52 จุด หรือ +0.38% ขณะที่ดัชนี S&amp;P 500 ปิดที่ 2,801.31 จุด เพิ่มขึ้น 3.02 จุด หรือ +0.11% และดัชนี Nasdaq ปิดที่ 7,825.98 จุด ขยับขึ้น 2.06 จุด หรือ +0.03%
 
ตลาดหุ้นยุโรปปิดขยับขึ้นเล็กน้อยเมื่อวันศุกร์ (13 ก.ค.) โดยนักลงทุนหันมาติดตามการรายงานผลประกอบการจากบรรดาธนาคารรายใหญ่ของสหรัฐ ขณะที่ยังคงจับตาสถานการณ์การค้าระหว่างสหรัฐและจีนอย่างใกล้ชิด
ดัชนี Stoxx Europe 600 เพิ่มขึ้น 0.66 จุด หรือ 0.17% ปิดที่ 385.03 จุด และปรับตัวขึ้น 0.7% ตลอดทั้งสัปดาห์
ดัชนี CAC-40 ตลาดหุ้นฝรั่งเศสปิดที่ 5,429.20 จุด เพิ่มขึ้น 23.30 จุด หรือ +0.43% ดัชนี DAX ตลาดหุ้นเยอรมันปิดที่ 12,540.73 จุด เพิ่มขึ้น 47.76 หรือ +0.38% ดัชนี FTSE 100 ตลาดหุ้นลอนดอนปิดที่ 7,661.87 จุด เพิ่มขึ้น 10.54 จุด หรือ +0.14%
 
ตลาดหุ้นลอนดอนปิดขยับขึ้นเพียงเล็กน้อยเมื่อวันศุกร์ (13 ก.ค.) โดยแรงบวกในช่วงแรกถูกสกัด เนื่องจากเงินปอนด์กลับมาแข็งค่าขึ้น หลังจากที่ประธานาธิบดีโดนัลด์ ทรัมป์ ของสหรัฐ ได้กลับลำบอกว่า ข้อตกลงการค้าระหว่างอังกฤษและสหรัฐยังคงเป็นไปได้ จากที่ก่อนหน้านี้เพิ่งแสดงความเห็นโจมตีแผน “ซอฟต์เบร็กซิต” ว่าอาจทำลายข้อตกลงการค้าอังกฤษ-สหรัฐ
ดัชนี FTSE 100 ตลาดหุ้นลอนดอนปิดที่ 7,661.87 เพิ่มขึ้น 10.54 จุด หรือ +0.14% ขณะที่ทั้งสัปดาห์ปรับตัวขึ้น 0.6% หลังลดลงติดต่อกันมาสองสัปดาห์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดดีดตัวขึ้นเมื่อวันศุกร์ (13 ก.ค.) จากคำสั่งซื้อเก็งกำไร แต่รวมทั้งสัปดาห์ สัญญาน้ำมันร่วงลงอย่างหนัก จากความวิตกกังวลเกี่ยวกับการที่ลิเบียกลับมาส่งออกน้ำมันอีกครั้ง ประกอบกับการคาดการณ์ที่ว่าอิหร่านจะยังคงสามารถส่งออกน้ำมัน แม้เผชิญกับการคว่ำบาตรจากสหรัฐ ขณะที่นักลงทุนยังคงซึมซับรายงานของสำนักงานพลังงานสากล (IEA) ที่เตือนว่า การที่ประเทศผู้ผลิตน้ำมันเพิ่มการผลิตอาจกระทบกำลังการผลิตส่วนเกินในตลาด ด้านเบเกอร์ ฮิวจ์เผยแท่นขุดเจาะน้ำมันในสหรัฐมีจำนวนคงที่ในสัปดาห์นี้
สัญญาน้ำมันดิบ WTI ส่งมอบเดือนส.ค. ปรับตัวขึ้น 68 เซนต์ หรือ 1% ปิดที่ 71.01 ดอลลาร์/บาร์เรล ขณะที่ทั้งสัปดาห์ ราคาสัญญาร่วงลง 3.8%
สัญญาน้ำมันดิบเบรนท์ส่งมอบเดือนก.ย. เพิ่มขึ้น 88 เซนต์ หรือ 1.2% ปิดที่ 75.33 ดอลลาร์/บาร์เรล ขณะที่ลดลง 2.3% ตลอดสัปดาห์
 
สัญญาทองคำตลาดนิวยอร์กปิดลดลงเมื่อวันศุกร์ (13 ก.ค.) เพราะได้รับแรงกดดันจากสกุลเงินดอลลาร์ที่แข็งค่าขึ้นในช่วงสัปดาห์ที่ผ่านมา โดยนักลงทุนเข้าซื้อดอลลาร์ ท่ามกลางความกังวลเกี่ยวกับสงครามการค้าระหว่างสหรัฐและจีน นอกจากนี้ ราคาทองยังถูกกดดันจากการคาดการณ์ที่ว่าธนาคารกลางสหรัฐ (เฟด) จะเดินหน้าปรับขึ้นอัตราดอกเบี้ยในปีนี้
สัญญาทองคำตลาด COMEX (Commodity Exchange) ส่งมอบเดือนส.ค. ลดลง 5.4 ดอลลาร์ หรือ 0.43% ปิดที่ 1,241.2 ดอลลาร์/ออนซ์ ขณะที่ทั้งสัปดาห์ สัญญาทองคำปรับตัวลดลง 1.2% ซึ่งเป็นการลดลงสัปดาห์ที่ 4 ในรอบ 5 สัปดาห์
สัญญาโลหะเงินส่งมอบเดือนก.ย. ลดลง 16.2 เซนต์ หรือ 1.0% ปิดที่ 15.815 ดอลลาร์/ออนซ์
สัญญาพลาตินัมส่งมอบเดือนต.ค. ร่วงลง 16.1 ดอลลาร์ หรือ 1.9% ปิดที่ 830.3 ดอลลาร์/ออนซ์
สัญญาพัลลาเดียมส่งมอบเดือนก.ย. ร่วงลง 16 ดอลลาร์ หรือ 1.7% ปิดที่ 932.80 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักอื่นๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (13 ก.ค.) หลังจากอัตราผลตอบแทนพันธบัตรรัฐบาลสหรัฐปรับตัวลง ภายหลังผลสำรวจของมหาวิทยาลัยมิชิแกนระบุว่า ดัชนีความเชื่อมั่นของผู้บริโภคสหรัฐปรับตัวลงสู่ระดับต่ำสุดในรอบ 6 เดือน โดยดอลลาร์อ่อนค่าลงหลังจากที่แข็งค่าขึ้นมาอย่างต่อเนื่องตลอดสัปดาห์ ท่ามกลางความเคลื่อนไหวเกี่ยวกับสถานการณ์การค้าระหว่างสหรัฐและจีน
ดอลลาร์อ่อนค่าลงเมื่อเทียบกับเงินเยน ที่ระดับ 112.30 เยน จากระดับ 112.51 เยน และแข็งค่าเมื่อเทียบกับฟรังก์สวิส ที่ระดับ 1.0021 ฟรังก์ จากระดับ 1.0027 ฟรังก์ และอ่อนลงแตะ 1.3162 ดอลลาร์แคนาดา จาก 1.3172 ดอลลาร์แคนาดา
ยูโรอ่อนแข็งค่าขึ้นเมื่อเทียบกับดอลลาร์สหรัฐ ที่ระดับ 1.1678 ดอลลาร์ จากระดับ 1.1667 ดอลลาร์ ขณะที่เงินปอนด์แข็งค่าขึ้นแตะระดับ 1.3228 ดอลลาร์ จากระดับ 1.3208 ดอลลาร์ และดอลลาร์ออสเตรเลียแข็งค่าขึ้นแตะระดับ 0.7414 ดอลลาร์สหรัฐ จากระดับ 0.7403 ดอลลาร์สหรัฐ